cyanic-selkie/wikianc huggingface dataset:
Robin Engelen
Robin Engelen on saksalainen kapellimestari ja pianisti. Hän voitti ensimmäisen palkinnon "Jugend Komponiert" -kilpailussa Nordrhein-Westfalenissa vuonna 1993. Vuosina 1994–2002 hän opiskeli orkesterinjohtoa Wolf-Dieter Hauschildin johdolla Karlsruhen konservatoriossa. Häntä opetti myös Günter Wand. Hän toimi Philippe Auguin, Thomas Hengelbrockin ja Stefan Solteszin avustajana. Staatsoper Stuttgartissa Engelen johti ensimmäiset oopperansa, joihin kuuluivat muiden muassa Nürnbergin mestarilaulajat, Taikahuilu ja Idomeneo. Opernwelt-lehti nimesi hänen ohjaamansa Ferruccio Busonin Tohtori Faustuksen "vuoden näytökseksi".
Elinkeinoelämän keskusliitto
EK:n tehtävät
EK:n toimitusjohtaja on Jyri Häkämies vuodesta 2012.
EU-edunvalvonta
Brysselin toimisto tuottaa ja välittää lainsäädännön valmistelijoille ja päätöksentekijöille tietoa suomalaisten yritysten näkemyksistä ja tiedottaa EU-hankkeista Suomen elinkeinoelämälle.
Eemi Tervaportti
Eemi Tervaportti (s. 26. heinäkuuta 1989 Äetsä) on suomalainen lentopalloilija ja Suomen lentopallomaajoukkueen kapteeni. Tervaportti on pelannut urallaan kotimaisen lentopalloliigan lisäksi Ranskassa, Belgiassa, Turkissa, Puolassa ja Kreikassa.
Vuosina 2012–2015 Tervaportti oli voittamassa Knack Roeselaren riveissä Belgian mestaruuden kolmesti peräkkäin (2013, 2014, 2015) ja kahdesti putkeen Belgian Cupin (2012 ja 2013). Vuonna 2019 hänen passinsa veivät Olympiacosin Kreikan mestariksi. Suomessa Tervaportti voitti mestaruuden oululaisen Sun Volleyn riveissä kaudella 2009–2010.
Ura
Sittemmin Tervaportti pelasi liigaparketeilla Raision Loimussa ennen siirtymistään Oulun Sun Volley riveihin. Oulussa Tervaportti teki lopullisen läpimurtonsa Suomessa lajihuipulle kaudella 2009-2010. Kaikkien yllätykseksi Tervaportti ja Sun Volley voittivat vuosikymmenen taitteessa sekä Suomen Cupin että Suomen mestaruuden. Huippukausi avasi Tervaportille ovet Suomen A-maajoukkueeseen.
Ben Hogan
Hogan syntyi Teksasissa ja oli 9-vuotias isänsä tehdessä itsemurhan. Hän aloitti uransa ammattilaisena vuonna 1931 ja voitti vähintään kerran kaikki neljä Majoria: The Masters Tournamentin (1951, 1953), U.S. Openin (1948, 1950, 1951, 1953), British Openin (1953) ja PGA Championshipin (1946, 1948).
Emil Luukkonen
Emil Luukkonen (9. maaliskuuta 1888 Viipuri – 14. marraskuuta 1952 ) oli suomalainen teatterinjohtaja, joka vuoden 1918 sisällissodan aikana toimi Iisalmen punakaartin päällikkönä.
Sisällissodan jälkeen Luukkonen jatkoi teatteriuraansa ja esiintyi myös vuoden 1948 elokuvassa Ihmiset suviyössä, jossa hän näytteli Kortsanin isäntää. Vuonna 1948 Luukkonen palkittiin Pro Finlandia -mitalilla.
Ruth Fuchs
Fuchs voitti naisten keihäänheiton olympiakultaa Münchenissä 1972 ja Montréalissa 1976 sekä sijoittui Moskovan 1980 olympialaisissa kahdeksanneksi. Hän teki kuusi kertaa keihäänheiton maailmanennätyksen vuosina 1972–1980, parhaana ennätystuloksenaan 69,96 m. Hän saavutti pronssimitalin Helsingin EM-kilpailuissa 1971 sekä Euroopan mestaruuden Roomassa 1974 ja Prahassa 1978.
Lammala
Lammala sijaitsee Västanfjärdvikenin rannalla Kemiön saaren eteläosassa. Taajaman itäpuolella virtaa puro Lammalabäcken. Taajamassa on kauppa ja apteekki. Taajama-alueen ulkopuolella sijaitsevat Västanfjärdin uusi ja vanha kirkko.
Kowloonin niemimaa
Historia
Brittien alkuperäisenä tarkoituksena oli ostaa Kowloonin niemimaa itselleen. Ostosta neuvoteltiin kiinalaisen Kantonin kenraalikuvernöörin kanssa ja kauppahinnaksi sovittiin 500 taelia kultaa. Ostohanke kuitenkin peruuntui kun britit saivat alueen haltuunsa Pekingin rauhansopimuksen nojalla vuonna 1860. Britit rakensivat nopeasti Tsim Sha Tsuin alueelle sotilasrakennuksia kuten parakkeja ja linnakkeita. Britit eivät pitkään rakentaneet mitään muulle alueelle. Asukkaita alkoi Kowlooniin tulla sotilaiden lisäksi vasta 1900-luvun puolella. Vuonna 1898 Britannia vuokrasi Kiinalta 99 vuodeksi Uudet territoriot, joihin kuului Kowloonin niemimaan tyvi ja parisataa saarta.
Andreas Baader
Itsemurha
17. – 18. lokakuuta välisenä yönä 1977 Andreas Baader ampui itseään niskaan Stammheimin vankila‎ssa, Stuttgartissa, selliinsä salakuljetetulla pistoolilla. Samaan aikaan selleissään myös Raspe ampui itsensä, Ensslin hirttäytyi ja ryhmän jäsen Irmgard Möller teki itsemurhayrityksen iskemällä itseään veitsellä useita kertoja.
Iranin avaruusjärjestö
Iranin avaruusjärjestön johtaja on vuonna 2005 ilmoittanut, että Iran pyrkii kahdeksan suurimman avaruusmaan joukkoon. Seuraavina viitenä vuotena Iran panostaa 500 miljoonaa dollaria avaruusohjelmaan.
Pallivahan kirkko
Seurakuntakeskusta on remontoitu vuodesta 2012 lähtien, mutta kosteusvaurioita on löytynyt yhä enemmän niin, että rakennus on käyttökiellossa ja kahden miljoonan euron arvoiseksi arvioidun lisäremontin sijasta mietitään nyt rakennuksen purkamista.
Erich Hartmann
Ässien ässä
Alku oli heikko. Kohdattuaan parinjohtajansa kanssa vihollisia hän lensi edelle, ”roiski luoteja”, eksyi ja teki pakkolaskun noin 30 kilometrin päähän tukikohdasta.
Hartmann käytti miltei ainoastaan Messerschmitt Bf 109 G-6 -hävittäjää. Hän suoritti 1 404 taistelulentoa osallistuen noin 825 ilmataisteluun. Näissä hän saavutti 352 ilmavoittoa (joista 6 oli U.S. 15th Air Forcen North American P-51 Mustangia ja 61 Sturmovikia), mikä on lukumääräisesti ylittämätön saavutus. Häneltä ei kaatunut yhtään siipimiestä rottenflieger yli 1 400 taistelulennon aikana (yksi ammuttiin alas).
Colosseum
Arkkitehtuuri
Rakennukseen oli 80 numeroitua sisäänkäyntiä, joiden avulla katsojat löysivät helposti omille paikoilleen. Keisarin ja hänen seurueensa sisäänkäynti sijaitsi ensimmäisen (I) ja viimeisen (LXXVI) sisäänkäynnin välissä. Tämä kuitenkin tuhoutui maanjäristyksessä vuonna 1349.
Colosseum ei ollut katettu, mutta auringon suojaksi pingotettiin purjekangaskatoksia. Purjekankaiden nostamiseen köysien ja väkipyörien avulla tarvittiin tuhat merimiestä.
Apinanleipäpuut
Aiheesta muualla
pienoiskuva|vasen|240px|[[Apinanleipäpuun hedelmiä.]]
Gramex
Korvaukset ja käyttöluvat
Gramex-korvauksia kerätään, kun cd-levyä, radiota tai muuta äänitemusiikkia esitetään julkisesti tai kun äänitteistä tehdään kopioita muuhun kuin yksityiskäyttöön. Yksityiseen käyttöön kopioimiseen ei tekijänoikeuslain 12 §:n mukaan tarvita lupaa. Lisäksi Gramex kerää korvauksia ja myöntää lupia musiikkivideoiden julkiseen esittämiseen. Gramex-korvauksia ei kerätä elävän musiikin esittämisestä. Gramex-korvaukset voivat määräytyä esimerkiksi käytetyn suojatun musiikin keston mukaan (minuuttikorvaus) tai musiikin esittämistilan koon tai asiakaspaikkamäärän mukaan.
Gramexin asiakkaat
Gramexin asiakkaat jakautuvat korvausten saajiin ja maksajiin. Gramexilla on asiakkaana noin 38 000 taiteilijaa ja 9 000 tuottajaa. Korvauksia maksavia asiakkaita on noin 30 000. Näitä ovat muun muassa radio- ja televisioyhtiöt, taustamusiikkia käyttävät kaupat, ravintolat ja laitokset, taustamusiikkioperaattorit sekä AV-tuottajat.
Katri Viinikka
Viinikka on koulutukseltaan valtiotieteiden maisteri Helsingin yliopistosta.
Onni Kivipelto
Onni Kivipelto (s. 2003 tai 2004) on suomalainen laulaja. Hän voitti The Voice of Finlandin 12:nnen kauden, jossa hän kilpaili Toni Wirtasen ja Sipe Santapukin joukkueessa. Kivipelto sai 41 prosenttia finaalin äänistä. Voiton myötä Kivipelto sai levytyssopimuksen Universal Music Groupin kanssa.
Ejnar Kohlmann
Jääkärikausi
Kohlmann liittyi vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 22. joulukuuta 1915, josta hänet siirrettiin pataljoonan haupitsipatteriin 13. joulukuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Sisällissodan jälkeinen aika
Sisällissodan jälkeen Kohlmann toimi lähettiupseerina Suomen tykistökoulussa. Lähettikoulusta hänet määrättiin 13. maaliskuuta 1919 alkaen Lappeenrannan komendanttihallituksen adjutantiksi. Komendanttihallituksesta hänet siirrettiin 10. marraskuuta 1920 Viipurin paikallispataljoonan 2. komppaniaan nuoremmaksi upseeriksi ja edelleen 17. joulukuuta 1920 pataljoonan adjutantiksi. Viipurin paikallispataljoonasta hänet siirrettiin 6. huhtikuuta 1921 alkaen Karjalan. kaartin rykmentin, missä hän toimi nuorempana upseerina 6. komppaniassa, josta hänet siirrettiin 7. joulukuuta 1921 edellä mainitun komppanian väliaikaiseksi päälliköksi. Hänet komennettiin 7. helmikuuta 1922 ja lopulta siirrettiin 30. kesäkuuta 1922 Suomenlinnan komendanttivirastoon, missä hän toimi 27. heinäkuuta 1922 alkaen komendantin adjutanttina. Kohlmann erosi armeijasta 12. syyskuuta 1923 ja siirtyi Sandudin tapettitehtaan palvelukseen varastonhoitajaksi. Varastonhoitajana hän työskenteli marraskuuhun 1931 saakka. Myöhemmin hän ryhtyi kokopäiväiseksi taidemaalariksi, kunnes vuonna 1937 hän astui J. Merivaaran tehtaan palvelukseen Helsinkiin konttoristiksi.
Stade de France
thumb|right|Stade de France 2016. Stade de France on Pariisin pohjoispuolella Saint-Denis'ssä sijaitseva monikäyttöinen stadion, jonka yleisökapasiteetti on 81 338. Se rakennettiin vuoden 1998 jalkapallon MM-kisoja varten ja siellä järjestettiin myös vuoden 2003 yleisurheilun MM-kilpailut. Stadionin huippuhetkiin kuuluukin vuoden 1998 jalkapallokisojen loppuottelu, jossa kotijoukkue Ranska kukisti Brasilian 3-0 Zinedine Zidanen (2) ja Emmanuel Petit'n maaleilla.
Mauri Kunnas
Ura
Mauri Kunnaksen kirjaan Kaksitoista lahjaa joulupukille (1987) perustuva Kunnaksen joulutarina Kaikkein paras lahja valmistui 2022 Joulun tähtarinoissa.
Ahmed III
Ahmed III, myös Aḥmad III (30. joulukuuta 1673 – 1. heinäkuuta 1736) oli Osmanien valtakunnan 23. sulttaani. Hän hallitsi valtakuntaa 27 vuotta 1703–1730. Hän oli sulttaani Mehmed IV:n ja hänen vaimonsa Valide Sultan Emetullah Rabia Gülnûş Sultanin toinen poika. Ajanjaksoa vuonna 1718 solmitusta Passarowitzin rauhasta vuoteen 1730, jolloin Ahmed III luopui vallasta, kutsutaan nimellä "Tulppaanikausi". Tuona aikana Osmanien valtakuntaa hallitsi käytännössä hänen vävypoikansa suurvisiiri Nevşehirli Damat İbrahim pašša vaimonsa Hatice Sultanin kanssa.
Venäjän kielet
pienoiskuva|Venäjän pohjoisosien, Siperian ja kaukoidän etniset vähemmistöt Venäjä on erittäin monikielinen maa, jossa erilaisten kielten asema on turvattu myös paikallisella tasolla. Venäjän kielellä on siitä huolimatta vahva asema. Ethnologuen mukaan maassa puhutaan 117 elävää kieltä.
Federaatiosubjektien viralliset kielet
Venäjän federaatioon kuuluvat tasavallat saavat määritellä itselleen virallisia kieliä venäjän rinnalle. Tasavaltojen lisäksi myös muut federaatiosubjektit saavat määritellä virallisia kieliä sellaisille alueille, joissa asuu etnisiä vähemmistöjä. Nämä kielet eivät kuitenkaan ole virallisia kieliä koko federaatiosubjektin alueella venäjän rinnalla. .
Hyväntoivonniemi
Luonto ja maantiede
Niemeke on osa Pöytävuoren kansallispuistoa.
Hyväntoivonniemeltä löytyy fynbos-kasvillisuutta, joka on ainut kasvillisuustyyppi maailmassa, joka sijaitsee vain yhden valtion alueella. Fynbos-kasveihin kuuluvat muun muassa erilaiset kanervat, isokukkainen Etelä-Afrikan kansalliskukka kuningasprotea sekä rooibos- ja honeybush-kasvit, joista valmistetaan Etelä-Afrikalle perinteistä teetä.
Roger Whittaker
Vuoden 1974 Suomen euroviisukarsinnan väliajalla Whittaker esitti vihellyskappaleensa ”Mexican Whistler” ja ”Finnish Whistler” sekä laulun ”Mamy Blue”. Samana vuonna hän oli pääosassa Tanskan television Sellaista oli kerran -viihdeohjelmassa, joka osallistui Kultainen ruusu -kilpailuun Sveitsin Montreux’ssä ja esitettiin myös Suomen ykköskanavalla toukokuussa 1974.
Sudanin konflikti 2023
Tausta
Sudanissa on ollut lukuisia konflikteja niin etnisistä, uskonnollisista kuin luonnovarojen hallitsemiseen liittyvistä syistä. Maassa on sodittu kaksi sisällissotaa hallinnon ja nykyisin itsenäisen Etelä-Sudanin välillä. Niiden lisäksi Darfurin alueella on yhä käynnissä oleva Darfurin konflikti. Sudanin itsenäisyyden aikana vuodesta 1956 lähtien maata on pääosin hallinnut demokraattisen hallinnon sijasta useat sotilaalliset ryhmät. Sotilasvallankaappauksia on Sudanissa ollut eniten Afrikan maista, vuodesta 1952 alkaen yhteensä 16.
Poliittinen tilanne
Entinen presidentti ja upseeri Omar al-Bashir johti sotaa maan länsiosassa ja valvoi valtion tukemaa väkivaltaa Darfurin alueella, mikä johti syytteisiin sotarikoksista ja kansanmurhasta. Darfurin konfliktin avainhenkilöihin kuului myös Mohamed Hamdan "Hemedti" Dagalo, RSF-joukkojen komentaja vuonna 2023. Vuonna 2019 vallankaappaus syrjäytti al-Bashirin massiivisten levottomuuksien yhteydessä, mitä on kuvailtu Sudanin vallankumouksen ensimmäiseksi vaiheeksi. Pääministeri Abdalla Hamdokin johtama väliaikainen siviili-sotilas -hallitus perustettiin. Lokakuussa 2021 armeija kuitenkin otti vallan vallankaappauksessa, jota johtivat Sudanin asevoimien johtaja Abdel Fattah al-Burhan ja RSF:n johtaja Dagalo. Al-Burhanista tuli myöhemmän juntan johtaja, joka monopolisoi vallan.
Jännitteiden kiristyminen
11. huhtikuuta 2023 RSF-joukot asettuivat Merowen kaupungin lähelle ja Khartumiin. Hallituksen joukot määräsivät heidät poistumaan, mutta he kieltäytyivät, mikä johti yhteenotoihin, kun RSF:n joukot ottivat hallintaansa Soban sotilastukikohdan Khartumin eteläpuolella. RSF aloitti mobilisaationsa 13. huhtikuuta 2023, mikä herätti pelkoa kapinasta junttaa vastaan.
20. huhtikuuta 2023
RSF väitti ampuneensa kaksi armeijan helikopteria alas torjuessaan hyökkäystä Omdurmanissa.
Indrek Toome
Liikemiehenä itsenäisessä Virossa
Marraskuussa 1994 Toome pidätettiin epäiltynä petokseen ja lahjontaan, kun hänen epäiltiin olleen auttamassa väärennetyillä papereilla hankittujen Viron kansalaisuuksien saamisessa. Toome oli kymmenen vuorokautta pidätattynä ja joutui maksamaan sakkoa.
Määrittämätön sidekudostauti
Ennuste
Määrittämätön sidekudostauti harvoin aiheuttaa vakavia komplikaatioita. Useimmilla potilaista sairaus pysyy lievänä läpi elämän. Joillakin sairaus voi jossain vaiheessa lopettaa oireilun. Osalla oireet kehittyvät ajan kuluessa siten, että ne sopivat jonkin toisen sidekudossairauden diagnostisiin kriteereihin.
Lauri Dalla Valle
Lauri Dalla Valle (s. 14. syyskuuta 1991 Kontiolahti) on suomalais-italialainen entinen jalkapalloilija. Hän edusti viimeksi Serbian Superliigassa pelaavaa Zemunia. Dalla Valle oli pelipaikaltaan hyökkääjä.
Akatemiakausi
Syystalvella 2006 englantilainen Liverpool kutsui Dalla Vallen testileirille ja hän solmi seuran kanssa akatemiasopimuksen. Akatemiassa Dalla Valle sai valmennusta mm. entiseltä tähtipelaaja Kevin Keeganilta ja olympiavoittaja Michael Johnsonilta.
Reservijoukkue
Dalla Valle pelasi ensimmäisen virallisen ottelun reservijoukkueessa maaliskuussa 2009 Kauden 2008–2009 päätyttyä Dalla Valle nostettiin harjoittelemaan edustus- ja reservijoukkueen harjoituskeskukseen.
Zemun
Elokuussa 2017 Dalla Valle liittyi FK Zemuniin, joka pelaa Serbian Superliigassa. Hän debytoi liigassa 26. elokuuta 2017 kotiottelussa OFK Bačka Bačka Palankaa vastaan. Dalla Vallen ja Zemunin tiet erkanivat saman vuoden marraskuussa. Kesäkuussa 2018 Dalla Valle kertoi Karjalaiselle lopettavansa jalkapalloilijan uransa ja keskittyvän tulevaisuudessa yritystoimintaansa.
Níkos Michaloliákos
Nikolaos G.Michaloliakos (kreik. Νικόλαος Γ. Μιχαλολιάκος, [niˈkolaos mixaloˈʎakos]; s. 11. joulukuuta 1957) on kreikkalainen poliitikko. Hän on äärioikeistolaisen puolueen Kultaisen aamunkoiton perustaja ja puheenjohtaja.
Rain
Elämäkerta
Vuonna 2002 ilmestyi debyyttialbumi Bad Guy ja hänet esiteltiin medialle taiteilijanimellä "Rain". Albumin ilmestymisen jälkeen Ji-Hoon keskeytti laulajanuransa keskittyäkseen näyttelemiseen TV-draamasarjassa 상두야, 학교가자! (Sangdooya, hakgyo kaja! — engl. "Sang Doo, Let's Go to School!"). Menestyksekästä ensialbumia ja näyttelijänuraa seurasi Rainin toinen albumi How To Avoid The Sun, jonka nimikkokappale "Ways to Avoid the Sun" nousi hitiksi.
Schanzen Einsiedeln
Historia
Große- ja Kleine KPT-Schanze ovat luonnonmäkiä, kahdessa isommassa hyppyrimäessä on betoniset tornit ja Andreas Küttel-Schanzessa myös keula on huomattavan paljon ”ilmassa”.
Avignonin vankeus
pienois|[[Palais des Papes (”Paavien palatsi”) Avignonissa.]] Avignonin vankeus tai paavien Baabelin vankeus tarkoittaa ajanjaksoa 1309–1377, jolloin paavit olivat riippuvaisia Ranskan kuninkaasta. Paavien alennustilaa verrattiin Raamatun kertomukseen juutalaisten vankeudesta Babylonissa, niin sanottuun Baabelin vankeuteen.
Sardinian ralli 2012
Sardinian ralli 2012 (virallisesti 9. Rally Italia Sardegna 2012) oli Rallin MM-sarjan kauden 2012 12. osakilpailu, joka ajettiin 18–21. lokakuuta.
Olli J. Uoti
Aikaisemmin Suomen sosialidemokraattisen puolueen (SDP) ja Suomen Ammattiyhdistysten Keskusliiton (SAK) toimitsijana työskennellyt Uoti siirtyi 1958 Emil Skogin johtaman sosialidemokraattisen opposition riveihin. Skogilaisten päättäessä perustaa uuden puolueen tuli Uotista TPSL:n ensimmäinen puoluesihteeri 1959. Hän oli puolueensa näkyvimpiä hahmoja, varsinkin vaikutusvaltaansa 1960-luvulla nopeasti lisänneessä televisiossa. Uotin äkillinen kuolema hänen ollessaan vain 37-vuotias oli seitsemän kansanedustajan puolueelle ankara isku, sillä hänen tilalleen Hämeen läänin eteläisestä vaalipiiristä nousi vaaliliittokumppani SKDL:n Kauko Tamminen.
Margreta Elkins
Elkins lauloi muiden muassa Luciano Pavarottin, Maria Callaksen ja Joan Sutherlandin kanssa. Hän jäi kansainvälisellä urallaan Sutherlandin varjoon. Hän kuitenkin esiintyi Australian oopperan lisäksi muun muassa Covent Gardenissa. Australiassa hänen katsottiin laajalti kuuluvan maan suurimpien laulajien joukkoon. Elkins lauloi Benjamin Brittenin Kesäyön unelman Lontoon-ensiesityksessä (1961) ja Michael Tippettin King Priamin ensimmäisessä Britannian-esityksessä (1962). Vuonna 1964 Elkins osallistui Noël Cowardin ja Margot Fonteynin kanssa Winston Churchillin 90-vuotisjuhlaesitykseen. Hän kieltäytyi tarjouksista päästä esiintymään Glyndebournen festivaalille, Metropolitan-oopperaan ja Bayreuthin oopperajuhlille.
John Baptist Sequeira
Sequeira jäi eläkkeelle 2. joulukuuta 2006.
Valkoista valkoisella
Valkoinen suprematismi
Malevitšin oman lausunnon mukaan:
Kihokit
Kihokit (Drosera) on lihansyöjäkasvisuku, joka on levinnyt laajimmille maailmassa, joten niillä on täten hyvinkin erilaisia kasvuolosuhteita. Kihokit saalistavat lehdissä olevien karvojen päässä olevien limapisaroiden avulla. Hyönteinen lentää lehdelle ja kuvittelee todennäköisesti saavansa mettä tai kastetta, mutta jääkin siihen jumiin. Aluksi lima tukkii hyönteisen hengitystiet ja saalis kuolee. Tämän jälkeen karvat alkavat kääntyä pikkuhiljaa saalista kohti, jotta mahdollisimman moni karva pääsisi kosketukseen saaliin kanssa. Loppujen lopuksi koko lehti saattaa olla kietoutuneena saaliinsa ympärille. Lopuksi saaliista on jäljellä vain sulamattomat osat, esimerkiksi raajat ja kuoret.
Transglutaminaasi
Biologinen toiminto
Transglutaminaasit muodostavat verkkosidosten kautta huonoliukoisia yhteen kasautuneita proteiineja, eli proteiinipolymeerejä. Nämä polymeerit ovat tärkeitä eri eliöille ja polymeerit osallistuvat esimerkiksi veren hyytymiseen (hyytymistekijä XIII), ihon ja hiusten muodostumiseen.
Transglutaminaasien muodostamia sidoksia voidaan pitää biologisissa oloissa pysyvinä (irreversibeeleinä), joten näiden entsyymien reaktioita säädellään tarkkaan usein eri mekanismein eliöissä.
Transglutaminaaseihin liittyvät sairaudet
Huntingtonin ja Parkinsonin taudista kärsivillä henkilöillä voi olla kehossaan poikkeuksellisen suuria määriä kudostransglutaminaasia (tTG, TG2). tTG saattaa osallistua Huntingtonin tautiin liittyvien hermokudoksissa esiintyvien proteiinisäikeiden muodostumiseen, vaikka transglutaminaasia ei mitä todennäköisimmin vaadita taudin kehittymiseen.
Usko Kemppi
Lapsuus
Usko Kempin isä, Kaarle Aksel Hurmerinta oli poliisimestari ja viranhoito vei perhettä lukemattomille asuinpaikkakunnille. Ensimmäinen muutto tapahtui Turkuun, kun Usko oli kolmen kuukauden ikäinen. Turku muodostuikin Uskon omien sanojen mukaan hänen elämänsä keskuspaikaksi. Isä oli poikaikäisenä ollut Uudenmaan pataljoonan soittokunnassa Helsingissä. Äiti, Emilia Amanda Nordqvist, soitti jonkin verran pianoa ja lauloi kuoroissa. Äidin isä oli hyvä viulisti ja lukkari-urkuri. Musikaalisuus tuli Usko Kempille molempien vanhempien kautta. Isä kirjoitteli sekä runoja että näytelmiä ja perusti näyttämön tai johti sellaista lähes kaikilla paikkakunnilla, joissa hoiti virkaansa. Uskon äiti näytteli Porissa Uskon syntymän aikoihin Kaarle Hurmerinnan näytelmässä Ensimmäinen perämies. Näin Usko Kempin teatterikiinnostuksen voi sanoa olevan kotoisin omasta perheestä.
Mitokondrio-Eeva
MtDNA:ssa tapahtuu paljon mutaatioita, jotka eivät korjaannu korjausmekanismien tehottomuuden vuoksi, joten mutaatiot jäävät mtDNA:han. Mutaatioita käytetään apuna äitilinjojen määrittämisen. Mutaatioiden hierarkkisuus muodostaa äitilinjoja, ja samanlaiset mtDNA:n tyyppiryhmät muodostavat niin kutsuttuja haploryhmiä. Haploryhmät jakautuvat maantieteellisesti afrikkalaisiin, eurooppalaisiin sekä aasialaisiin, joista polveutuvat alkuperäisamerikkalaiset.
Vaisala
Vaisalan historia
Vaisalan historia ulottuu 1930-luvulle asti, jolloin professori Vilho Väisälä, Vaisalan perustaja ja pitkäaikainen toimitusjohtaja kehitti tuotantokelpoisen radiosondin vuonna 1936. Tällöin alkoi myös Vaisalan toiminta. Yritys kasvoi pikkuhiljaa kansainvälisen maineen ansiosta.
Yrityskauppahistoria
Vuonna 1985 Vaisala-konserni osti yhdysvaltalainen tuulikeilaimia valmistava Tycho Technologies Inc:n koko osakekannan.
Heinäkuussa 1996 Vaisala-konserni osti yhdysvaltalaisen, lentosäähavaintolaitteita valmistavan Artais Weather Check Inc:n koko osakekannan.
Latsuliitti
Esiintyminen
Latsuliittia esiintyy samoissa paikoissa andalusiitin, kyaniitin, granaatin ja muiden samankaltaisten mineraalien kanssa. Sitä on löydetty Yhdysvalloista ja Kanadasta.
Keltavuokko
Levinneisyys
Keltavuokkoa tavataan Ranskasta halki Keski-Euroopan ja Venäjän lähes Uralille saakka. Etelässä levinneisyysalue ulottuu Pohjois-Italiaan, Balkanille ja Pohjois-Kreikkaan, pohjoisessa Baltiaan ja eteläiseen Fennoskandiaan, Norjan rannikolla tosin paikoitellen hyvinkin pitkälle pohjoiseen. Lajia tavataan myös Kaukasuksella. Suomessa keltavuokko on suhteellisen harvinainen. Se on yleinen Ahvenanmaalla, ja sitä esiintyy myös Etelä-Suomessa paikoitellen runsaasti. Yhtenäinen levinneisyysalue ulottuu sisämaassa Tampereen korkeudelle saakka. Yksittäisiä kasvupaikkoja tunnetaan Vaasan seudulta, Etelä-Savosta ja Pohjois-Karjalasta. Jo Virossa keltavuokko on enää hieman harvalukuisempi kuin valkovuokko, jota Virossa ja Etelä-Suomessa kasvaa jokaisessa vähänkin lehtomaisessa metsässä.
Käyttö
Keltavuokkoa käytetään myös puutarhakasvina. Monin paikoin luonnonvaraisia yksilöitä on siirretty puutarhoihin, joista ne puolestaan ovat levittäytyneet takaisin luontoon. Lajista on myös jalostettuja lajikkeita.
Ekstrapyramidaalioire
Hoito
Ekstrapyramidaalioireita havaitessa on syytä pienentää lääkeannosta tai vaihtaa lääke johonkin toiseen. Noin 60 prosenttia lääkeparkinsonismipotilaista paranee kahden kuukauden sisällä parkinsonismia aiheuttaneen lääkkeen lopettamisen jälkeen. Joskus parkinsonismin oireet poistuvat vasta kahden vuoden kuluttua ja 16 prosentilla oireet eivät poistu edes lääkityksen lopettamisen jälkeen.
Kaupunkikaasu
C + H2O ⇒ CO + H2.
FS Dupetit-Thouars (1901)
FS Dupetit-Thouars oli 1900-luvun alussa valmistettu Ranskan laivaston Gueydon-luokan panssariristeilijä.
Georg von Willebrand
Von Willebrand oli aatelissäädyssä edustaja valtiopäivillä 1905–1906, edustaen Procopé-sukua.
Silta salaiseen maahan
Silta salaiseen maahan sai vuonna 1978 Amerikan kirjastoseuran jakaman Newbery-mitalin, joka myönnetään vuosittain parhaalle amerikkalaiselle nuortenromaanille.
Jean Sibelius
Muutto Ainolaan
Vuonna 1907 Gustav Mahler – aikakauden toinen tärkeä sinfonikko – poikkesi Helsingissä konserttimatkalla. Sibelius kertoi Mahlerille arvostavansa sinfoniassa ”sen syvää logiikkaa, joka vaatii kaikkien motiivien sisäistä yhteyttä”. Mahler vastasi Sibeliukselle kuuluisilla sanoilla: ”sinfonian on oltava kuin maailma: siihen pitää sisältyä kaikki”. Sibelius edusti Mahleriin nähden vastakkaista tyyliestetiikkaa, eikä miesten välille syntynyt mitään syvää yhteisymmärrystä. Tämä ei kuitenkaan estänyt Mahleria kehumasta vaimolleen Sibeliusta ihmisenä.
Vaikutus
Taidemusiikin piireissä Suomen ulkopuolella Sibelius on saanut säveltäjänä tunnustusta etenkin sinfonioidensa ansiosta, mutta myös monet hänen sävelrunoistaan sekä viulukonsertto ovat kuuluisia. Länsimaisen taidemusiikin historiankirjoituksessa hänet mainitaan usein yhtenä 1900-luvun johtavista sinfonikoista. Yleensä Sibeliuksen sävellystyön huippukohdiksi mainitaan tällöin 4. sinfonia esimerkkinä motiivitekniikasta ja 7. sinfonia täydelliseksi hioutuneesta yhtenäisestä sinfonisesta muodosta.
Sibelius elokuvassa
Sibeliuksen musiikkia on käytetty tiettävästi noin kahdessasadassa elokuvassa, joista ainakin 50 on suomalaisia. Yleisimmin elokuvissa käytetyt Sibeliuksen sävellykset ovat Finlandia ja Valse Triste. Jo ensimmäisessä äänielokuvassa Jazzlaulaja (1927) kuullaan Sibeliuksen teosta Pelléas ja Mélisande. Finlandiaa oli käytetty jo Carl Theodor Dreyerin mykkäelokuvassa Lehtiä paholaisen kirjasta (1920).
Wiener Zeitung
Wiener Zeitung on Itävallan pääkaupungissa Wienissä julkaistava päivittäinen sanomalehti. Se perustettiin vuonna 1703 nimellä Wiennerisches Diarium. Lehden ensimmäinen numero ilmestyi 8. elokuuta vuonna 1703, mikä tekee siitä maailman vanhimman edelleen julkaistavan sanomalehden. Nykyistä nimeään se on kantanut vuodesta 1780 asti.
Ram Lakhan
Ram Lakhan on vuonna 1989 ensi-iltansa saanut intialainen draamaelokuva, jonka ohjasi ja tuotti Subhash Ghai. Tärkeitä rooleja näyttelivät muun muassa Anil Kapoor, Jackie Shroff, Madhuri Dixit, Dimple Kapadia ja Raakhee. Elokuva oli kaupallinen menestys kotimaassaan. Se voitti kaksi Filmfare Awards -palkintoa.
Onni Markula
Onni Markulan vanhemmat olivat tilanomistaja Kalle Markula ja Wilhelmiina Tola. Hän kävi kauppakoulun 1906 ja Suomen liikemiesten kauppaopiston 1909. Markula teki opintomatkoja Ruotsiin, Englantiin, Ranskaan ja Saksaan.
Phil Ball
Ball on myös kirjoittanut jalkapallokolumneja muun muassa When Saturday Comes-, The New York Times- ja Financial Times -lehtiin sekä ESPN Soccernet -verkkosivustolle.
Sitatunga
Levinneisyys ja elinympäristö
Sitatungan elinalue on hieman pienempi kuin kirjoantiloopin: sen päälevinneisyysalue on Länsi- ja Keski-Afrikassa ja se puuttuukin suurimmasta osasta Itä-Afrikkaa ja koko Etelä-Afrikasta.
Sarah Churchill
John Churchill toimi Annan edustajana sen jälkeen kun Annan isä, Jaakko II, suistettiin vallasta mainiossa vallankumouksessa, ja hän edisti Annan intressejä Jaakon seuraajien, Vilhelm III:n ja Maria II:n, hallitusaikana. Kun Anna nousi valtaistuimelle Vilhelmin kuoltua vuonna 1702, nousi hallituksen johtoon Marlborough’n herttua yhdessä Sidney Godolphinin, ensimmäisen Godolphinin jaarlin kanssa, osin vaimonsa ja kuningattaren välisen suhteen ansiosta.
Sarah kampanjoi uupumattomasti whig-puolueen puolesta ja käytti myös paljon aikaa rakennusurakoihin, kuten jättimäiseen ja suurelliseen Blenheimin palatsiin. Barokkipalatsin vuonna 1705 alkanut rakentaminen pysähtyi 1712, kun herttuapari joutui maanpakoon ja jatkui aina vuoteen 1722.
Beautiful Disaster
Levyn kappaleet ovat voimakkaasti Hanoi Rocks -vaikutteisia. Levyn musiikki on tyyliltään hard rockia, glam rockia ja rockabillyäkin. Helsingin Sanomat kuvaili albumin olevan "arkista ja sympaattista post-Hanoita. Amerikkalaisten apinoijien ja Quireboysin kaltaisten brittibändien rinnalla Suomen miehet ovat cooleja ja kokeneita".
Lemmen viemää
Tuotantokaudet
Sarjan kolmannella tuotantokaudella (jaksot 521–703) sarjan pääparina ovat Gregor Bergmeister ja Samia Obote. Monien tapahtumien jälkeen he menevät naimisiin ja lähtevät yhdessä Afrikkaan, jossa he tekevät lähetystyötä.
Sarjan kuudennella tuotantokaudella (jaksot 1118–1391) sarjan pääparina ovat Eva Krendlinger ja Robert Saalfeld. Lukuisten tapahtumien jälkeen Eva ja Robert menevät naimisiin ja lähtevät Veronaan jossa perustavat ravintolan.
Sarjan yhdeksännellätoista tuotantokaudella (jaksot 3958–4000) viimeisen sarjan pääparina ovat Eleni Schwarzbach ja Leander Saalfeld.
Boris Pankin
Boris Dimitrijevitš Pankin (s. 20. helmikuuta 1931 Frunze, Kirgiisien sosialistinen neuvostotasavalta) on poliitikko, joka toimi lyhyesti Neuvostoliiton viimeisenä ulkoministerinä ennen sen kaatumista vuonna 1991. Hän toimi myös maansa suurlähettiläänä Ruotsissa (1982–1990) ja Tšekkoslovakiassa (1990–1991).
Melbourne Park
thumb|Yarra Park ja Melbourne Park, Melbourne Sports and Entertainment Precinctissä (Olympic Park kuvasta oikealle). Melbourne Park on urheilukeskus Melbourne Sports and Entertainment Precinctissä Australian Melbournessa. Vuodesta 1988 alkaen, Melbourne Park on isännöinyt Australian avointa tennisturnausta, joka pelataan vuosittain tammikuussa. Melbourne Park oli koripallojoukkue Melbourne Tigersin kotipaikka, ja se voidaan muuntaa konsertteihin sekä luistelu-, pyöräily- ja jopa uinti- sekä moottoriurheilukilpailuihin soveltuvaksi. Keskusta pyörittää Melbourne & Olympic Parks, joka myös pyörittää viereistä Olympic Park Stadiumia. Sports and Entertainment Precinctin Yarra Park -aluetta pyörittää eri taho.
Operaatio Barbarossa
Saksa ja Neuvostoliitto solmivat 23. elokuuta 1939 Molotov–Ribbentrop-sopimukseen, jonka avulla suurvallat saattoivat laajentaa alueitaan ilman toistensa välitöntä uhkaa. Sekä Hitler että Josif Stalin ennakoivat, että Saksa ja Neuvostoliitto tulisivat ajautumaan keskinäiseen sotaan ennemmin tai myöhemmin. Neuvostoliitolle hyökkäämättömyyssopimus ja ystävyyssopimus tarjosivat lisäaikaa valmistautumiseen Saksan vastaiselle sodalle, kun taas Saksalle sopimus merkitsi turvallisuustakuuta siitä, ettei Neuvostoliitto yhdessä ententen, Ranskan ja Yhdistyneen kuningaskunnan kanssa hyökkää Saksaa vastaan, kun se hyökkää Puolaan operaatio Valkoisen (Fall Weiss) mukaisesti. Saksalle liitto Neuvostoliiton kanssa tarjosi lisäksi raaka-aineita, jotka olisi muuten osaksi haettava Britannian Kuninkaallisen laivaston valvonnan alaisena meriteitse.
Operaation loppu
Neuvostoliitto aloitti 5. joulukuuta vastahyökkäyksen, joka työnsi saksalaisjoukkoja noin 320 kilometriä länteen. Saksalaisjoukot olivat vuoden 1941 aikana kärsineet itärintamalla yli 210 000 miehen tappiot kaatuneina ja kadonneina sekä 620 000 sotilasta haavoittuneina. Kolmannes tappioista oli tullut lokakuun alun jälkeen.
Operaatio populaarikulttuurissa
Hyökkäystä motivoimaan valmistettiin muun muassa ”Von Finnland bis zum Schwarzen Meer” (Suomesta Mustalle merelle) -marssilaulu, jossa ”Führer befiehl, wir folgen dir!”. Laulun sävelsi Norbert Schultze. Laulu on mm. YouTubessa.
Nikon D300S
Kameran edeltäjä on Nikon D300 ja seuraaja Nikon D500.
AGU
Tutkimus
Toiseen tautiin käytettyä Cystadane-nimistä lääkettä tutkitaan parhaillaan, vähentääkö glykoasparagiinien kertymistä potilaiden veressä ja virtsassa. Tutkimuksen on käynnistänyt Saksassa työskentelevä professori Ritva Tikkanen, joka sai yhteydenoton yhdysvaltalaiselta AGU-lapsen äidiltä.
Japanin sotarikokset
Koreassa sotarikosten lasketaan alkaneen vuoden 1910 tapahtumista, kun Japani valloitti niemimaan. Rikoksiin kuului ihmiskokeita sotavangeilla, kemiallisten ja biologisten aseiden käyttöä, raiskauksia ja valloitettujen alueiden naisten pakottamista prostituutioon, niin sanotuiksi lohtunaisiksi.
Manipur
Väestö
thumb|Manipurin nagoja perinteisissä asuissa. Manipurin asukasluku oli Intian vuoden 2011 väestönlaskennan mukaan 2 855 794. Vuoden 2001 vastaavassa laskennassa asukasluku oli 2 293 896. Noin kaksi kolmasosaa Manipurin asukkaista on meiteitä. He asuttavat pääasiassa Manipurjoen laaksoa. Kukkuloilla on useita eri heimoja, joista suurimpia ovat nagat ja kukit. Nagoja asuu osavaltion pohjoisosassa ja kukeja etelässä. Heimot voidaan jakaa edelleen useisiin eri klaaneihin ja muihin alaryhmiin.
Vuonna 2011 70,79 % manipurilaisista asui maaseudulla ja vain 29,21 % kaupungeissa. Alueen suurin kaupunki on pääkaupunki Imphal, jonka asukasluku oli 268 243. Imphal on alueen ainoa suurehko kaupunki. Väestöntiheys Manipurissa on 128 as./km². Manipurin asukkaista 1 438 586 oli miehiä ja 1 417 208 naisia. Naisten asema Manipurissa on ollut perinteisesti verrattain hyvä. Lukutaitoisuus Manipurissa oli 76,94 %.
Hindut muodostavat niukasti suurimman uskontokunnan Manipurissa. Vuonna 2011 heidän osuutensa väestöstä oli 41,39 %. Kristinuskoa harjoitti 41,29 % väestöstä. Pienempiä uskonnollisia vähemmistöjä olivat muslimit (8,40 %), buddhalaiset (0,25 %), sikhit (0,05 %), jainit (0,06 %) ja muut uskot (8,19 %). Meiteit ovat pääosin hinduja, ja vaishnavismista oli tehty Manipurin valtionusko vuonna 1764. Kukit ja nagat ovat pääosin kristittyjä.
Kulttuuri
Poolo ja maahockey ovat suosittuja urheilulajeja Manipurissa. Manipuriin on viitattu joskus nykyaikaisen poolon syntypaikkana. Paikallinen nimi pelille on sogol kangiei.
Elisabet (Yhdistyneen kuningaskunnan kuningatar)
Varhaisvaiheet
Elizabeth Angela Marguerite Bowes-Lyon syntyi aristokraattiseen perheeseen Glamisin lordi Claude George Bowes-Lyonin (myöhemmin Strathmoren ja Kinghornen 14. jaarli) ja Cecilia Nina Cavendish-Bentinckin nuorimpana tyttärenä ja kymmenestä lapsesta yhdeksäntenä. Hän polveutui äitinsä kautta pääministeri William Cavendish-Bentinckista ja Intian kenraalikuvernööri Richard Wellesleystä, joka oli toisen brittipääministeri Arthur Wellesleyn nuorempi veli.
Sodan jälkeiset vuodet
Vuoden 1947 Etelä-Afrikan kuninkaallisen kiertueen aikana Elisabetin seesteinen julkisuus rikkoutui poikkeuksellisesti, kun hän kuninkaallisesta autosta noustessaan löi päivänvarjollaan ihailijaa, koska luuli tätä vihamieliseksi. Vuoden 1948 kiertuetta Australiaan ja Uuteen-Seelantiin lykättiin, koska kuningas oli sairastunut vakavasti. Maaliskuussa 1949 kuningas oli onnistuneessa leikkauksessa, joka paransi hänen oikean jalkansa verenkiertoa. Kesällä 1951 kuningatar Elisabet ja hänen tyttärensä suorittivat kuninkaan julkisia tehtäviä. Syyskuussa kuninkaalla todettiin keuhkosyöpä Leikkauksen jälkeen kuningas näytti toipuvan, mutta myöhästynyt matka Australiaan ja Uuteen-Seelantiin oli muuttunut, joten prinsessa Elisabet ja tämän puoliso Edinburghin herttua menivät kuninkaan ja kuningattaren asemasta. Kuitenkin heidän ollessaan Keniassa matkallaan eteläiselle pallonpuoliskolle prinsessa Elisabet sai tiedon, että hänen isänsä oli kuollut ja että hän oli nyt kuningatar, ja hän palasi välittömästi Lontooseen. He lopulta matkustivat Australiaan ja Uuteen-Seelantiin vuonna 1954.
Japan
Yhtyeen kaksi viimeistä studioalbumia Gentlemen Take Polaroids (1980) ja Tin Drum (1981) julkaistiin Virgin-levymerkillä. Tin Drumin single "Ghosts" oli iso hitti Britanniassa nousten listavitoseksi. Yhtye kuitenkin hajosi juuri noustuaan suosionsa huipulle. Viimeiset esiintymiset Britanniassa olivat kuusi loppuunmyytyä keikkaa Lontoon Hammersmith Apollossa marraskuussa 1982. Viimeinen esiintyminen oli Japanin Nagoyassa 16. joulukuuta 1982. Seuraavana vuonna ilmestyi vielä lähinnä livemateriaalista koostettu tupla-albumi Oil on Canvas, joka nousi Britannian albumilistan viidenneksi.
Kokoonpano
Sekä Jansen että Barbieri ovat osallistuneet useille David Sylvianin sooloalbumeille.
Mick Karn menehtyi syöpään 4.1.2011.
Irlanti Eurovision laulukilpailussa
Uusi pisteidenlaskujärjestelmä
Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.
Ankylopollexia
Ankylopollexia on linnunlantioisten dinosaurusten kladi, joka eli myöhäiseltä jurakaudelta myöhäiselle liitukaudelle (noin 156 ja 65 miljoonaa vuotta sitten, Kimmeridge-vaiheelta Maastricht-vaiheelle), nykyisessä Amerikassa, Afrikassa, Euroopassa ja Aasiassa.
Cyclomania
Vastaanotto
Film-O-Holic.com-elokuvasivuston Juha Rosenqvist piti uutuuselokuvaa tuoreeltaan hieman haparoivana, mutta pirteänä ja kesäisen lämpimänä urheiluelokuvana, joka sattumalta tuotiin ensi-iltaan suuren hiihtodopingskandaalin aikoihin maaliskuussa 2001.
Terho Kalliokoski
Terho Kalliokoski (s. 1961) on Rautakesko Oy:n toimitusjohtaja ja Kesko Oyj -konsernin johtoryhmän jäsen. Kalliokoski on myös ollut Anttila Oy:n hallituksen jäsen. Aiemmin hän toimi Ruokakesko Oy:n toimitusjohtajana. Koulutukseltaan Kalliokoski on kauppatieteiden maisteri.
Yhdysvaltain 1. jalkaväkidivisioona
'''Yhdysvaltain 1. jalkaväkidivisioona (eng. 1st Infantry Division, lempinimiltään The Big Red One ja The Fighting First''') on Yhdysvaltain armeijan vanhin divisioona. Se on ollut toiminnassa perustamisestaan 1917 lähtien.
Persianlahden sota
Kaksi divisioonan mekanisoitua prikaatia suorittivat myös nk. "puskutraktorihyökkäyksen", jossa panssarivaunuihin asennettujen miinantorjunta-aurojen avulla haudattiin Saddam-linjaa puolustamaan kaivautuneita irakilaissotilaita. Hyökkäyksen avulla saatiin noin 2 000 vankia, mutta tuhansien sotilaiden epäillään hautautuneen elävältä.
Vuonna 1996 divisioona siirrettiin Würzburgiin Saksaan.
Ruotsin kuljetushallituksen it-skandaali
Tausta
Reinfeldtin hallitus oli kirjelmässään toukokuulta 2011 ollut samaa mieltä kuin Valtiontalouden tarkastusvirasto ja kirjoitti siinä, että "on toivottavaa, että suurempi osa viranomaisten it-tarpeesta täytettäisiin ulkoistamalla" ja korosti silloin, että oli hyvin tärkeää, että valtion hallinto hoidetaan julkisin välinein.
Seuraukset
Eräs SVT:n haastattelema turvallisuusasiantuntija piti haitallisena sitä, että yksittäisiä henkilötietoja on mahdollisesti vuodettu, mutta erityisen vakavana sitä, että myös julkisuus- ja salassapitolakien mukaiseen turvaluokiteltuun tietoon on saattanut olla pääsy. Hän sanoi, että virheet eivät ole yksittäisen ihmisen tekemiä, vaan virhe on ollut koko viranomaisen toiminnassa. Asian on vahvistanut maaliskuussa 2017 tehty sisäinen raportti, jossa viranomaisen toiminnassa havaittiin puutteita kymmenessä yhdestätoista alueesta. Raportin mukaan ongelma on ollut olemassa pitkään, mutta virasto ei ollut kiinnittänyt huomiota tietoturva-asioihin vuosina 2009–2015 ja ennen Ågrenin aikaa.
Reduktio
Filosofiassa
Filosofisena terminä reduktio tarkoittaa ylemmän tason kokonaisuuden palauttamista sen johonkin alemman tason kokonaisuuteen ja sen analysoimista alemman tason avulla. Ontologisessa reduktiossa palautettu ylemmän tason kokonaisuus käsitetään alemman tason kokonaisuudeksi, johon se palautuu. Episteemisessä eli tietoteoreettisessa reduktiossa ajatellaan, että ylemmän tason kokonaisuudesta saadaan tietoa palauttamalla se alemman tasoon kokonaisuuteen.
Sammon keskuslukio
Urheilulinja
Urheilulinjan painopistelajeja ovat jalkapallo, judo, jääkiekko, koripallo, lentopallo, suunnistus, salibandy, uinti, tennis ja yleisurheilu. Urheilulinjalle voidaan hyväksyä myös yksittäisiä muidenkin lajien urheilijoita.
Christoph Haizmann
Elämäkerta
Vapauduttuaan paholaisen vallasta tai psykoosistaan Haizmann ryhtyi laupeudenveljeksi johanniittain veljeskuntaan ja otti nimen veli Chrysostomus. Hän kuoli böömiläisessä luostarissa vuonna 1700.
FK Riteriai
Seura perustettiin nimellä Futbolo klubas Trakai vuonna 2005. Nimi on ollut Futbolo klubas Riteriai vuodesta 2019.
Sateenkaariperheet
Sateenkaariperheet ry on valtakunnallinen lastensuojelu- ja perhejärjestö, jonka keskeiset työalueet ovat ihmisoikeudet, perhepolitiikka, lapsi-, nuoriso- ja perhetyö, sosiaali-, terveys- ja koulutuspalvelut, sekä moninaisuuskasvatustyö. Järjestö on Lastensuojelun Keskusliiton, SOSTEn sekä Setan jäsen. Yhdistys toimii sateenkaariperheiden lasten ja vanhempien ja perhettä suunnittelevien ihmisten sekä tästä kiinnostuneiden kontaktifoorumina. Sateenkaariperheet toimii myös tukiryhmänä, oikeuksien puolustajana ja edunvalvojana. Yhdistyksen tavoitteena on myös asiallisen tiedon välittäminen sateenkaariperheistä.
Keleti pályaudvar
Rautatieasema toimii myös Budapestin metron M2-linjan ja M4-linjan metroasemana. Linjan 2 yhteys avattiin vuonna 1970 ja linjan 4 vuonna 2014.
Kaarle I (Anjou ja Sisilia)
150 px|right|thumb|Anjoun kreivin Kaarle I:n ensimmäinen vaakuna, ennen vuotta [[1246. Vaakuna on Kapetinkien perinteinen liljavaakuna, jonka reunaa kiertää punainen reunus, jossa kultaisia linnoja. Tämä viimeksi mainittu viittaa hänen äitinsä kotimaahan Kastiliaan.]] 200 px|right|thumb|Vuonna [[1246 Kaarle muutti vaakunan täysin toiseksi. Vaakunassa on parkki kertomassa Kapetinkien nuoremmasta sukuhaarasta.]] Kaarle I (21. maaliskuuta 1227 – 7. tammikuuta 1285) eli Anjoun Kaarle I (ransk. Charles Ier d'Anjou) oli Sisilian kuningas vuosina 1262–1282. Hänellä oli elinaikanaan myös lukuisia muita titteleitä:
Seitsemäs ristiretki
Kotona odottivat omat ongelmansa, sillä Provencessa oli puhjennut avoin kapina. Kaarle toimi oman energisen luonteensa mukaisesti välittömästi lyödäkseen kapinoitsijat. Näin kapinoivat Arles, Avignon ja Beaux antautuivat hänelle kesäkuussa 1251. Marseille vastusti kauimmin ja anoi rauhaa heinäkuussa 1252. Kaarle oli rauhanehdoissaan lempeä, mutta vaati kreivillisen valtansa täydellistä tunnustamista sekä herruutensa hyväksymistä myös Marseillen kaupungissa.
Laajoja tavoitteita
Marraskuussa vuonna 1252 Kaarlen oli matkattava pohjoiseen Pariisiin, sillä hänen äitinsä, joka toimi myös sijaishallitsijana ja valtionhoitajana Ludvig IX Pyhän ollessa ristiretkellä, oli kuollut. Kaarlen tuli toimia yhdessä veljensä Alphonsen kanssa valtionhoitajina. Ollessaan Pariisissa hänen luokseen tuli paavi Innocentius IV:n lähettiläs. Paavin tavoitteena oli irrottaa Sisilian kuningaskunta keisarikunnasta ja eritoten keisari Konrad IV saksalaisen henkilöstä ja tarjota sitä Kaarlelle, koska hänen lankonsa Cornwallin jaarli Rikhard oli siitä kieltäytynyt. Kaarle ihastui ajatukseen, mutta kuningas Ludvig tyrmäsi sen täysin. Pettynyt Kaarle otti uudelleen esille Flanderin Margareta II:n aseman poikaansa Hainaut'n kreiviä Jean I:stä vastaan. Jälleen kuningas kieltäytyi hyväksymästä ajatusta. Hainaut palautettiin takaisin Jeanille, kun kuningas palasi takaisin Ranskaan ristiretkeltään vuonna 1254.
Sisilian valloitus
Paavi ja Kaarle ratifioivat heinäkuussa 1263 sopimuksen, joka oli erityisen suosiollinen paavin tavoitteille. Sopimuksen mukaan kuningaskuntaa ei saisi koskaan enää liittää keisarikuntaan ja sen hallitsija ei saisi koskaan hoitaa mitään keisarikunnan tai paavin kanslian tehtäviä tai sekaantua kuningaskuntansa kirkollisiin asioihin. Kaarle hyväksyi nämä sopimuskohdat vastaan sanomatta.
Albanian valloitus ja Genovan sota
Helmikuussa vuonna 1271 Kaarle alkoi laajentaa Adrianmeren alueella olevia omistuksiaan valloittamalla Durazzon ja pian saattamalla hallintaansa suurimman osan Albanian rannikosta. Vuoden päästä helmikuussa 1273 Kaarle julisti itsensä Albanian kuninkaaksi ja määräsi Gazzo Chinardon toimimaan kenraalikuvernöörinään. Kaarlen mielessä oli edelleenkin mahdollisuus sotaretkeen Konstantinopolia vastaan, mutta uuden paavin Gregory X:n tulo valtaistuimelle jäähdytti nämä Kaarlen haaveet. Paavi halusi saada eurooppalaiset sopuun keskenään sekä yhdistää kreikkalaisen ja latinalaisen kirkon.
Kuolema ja perintö
Kuollessaan Foggiassa 7. tammikuuta 1285 Kaarle jätti alueensa pojalleen Kaarlelle, joka tuolloin oli vankina Kataloniassa. Ennen hänen paluutaan ja alueittensa haltuun ottamista Kaarlen perintöä hoitivat paavin edustaja sekä Artoisin kreivi Robert II.
Afrikanmeriharakka
Koko ja ulkonäkö
Meriharakan kokoinen, höyhenpuvultaan kokonaan musta kahlaaja, jonka koivet ja nokka ovat kirkkaanpunaiset. Sukupuolet ovat samanvärisiä. Nuoren linnun puku on ruskehtavampi kuin aikuisen. Ääni muistuttaa meriharakan ääntä.
Crusader Kings II
Crusader Kings II on Paradox Development Studion kehittämä ja Paradox Interactiven julkaisema strategiapeli, joka on julkaistu vuonna Mac OS X:lle ja Windowsille sekä seuraavana vuonna Linuxille.
Emmanuel Chabrier
Elämäkerta
Suuri käänne hänen elämässään oli Münchenin matka vuonna 1879. Kuultuaan Wagnerin Tristan und Isolde -sävellyksen Chabrier päätti omistautua koko loppuelämänsä ajaksi musiikille ja erota virastaan ministeriöstä. Chabrier sävelsi nyt lyhyitä teoksia, muiden muassa Dix Pièces pittoresques (pianoteos, 1881) ja Habañera (1885). Hänen parhain työnsä España-rapsodia näki päivänvalon vuonna 1883.
Merten gorilla
Kolmas osa
Alphonse Morro löytyy lissabonilaisesta sairaalasta malariaa sairastavana. Sally Jones tapaa hänet sairaalassa ja Morro kertoo hänelle, että hän lähti Lissabonista säilyttääkseen henkensä. Seuraavana yönä signor Fidardo saa tiedon, että Morro on kadonnut mystisesti. Sally Jones päättelee Morron suunnanneen Elisa Gomezin haudalle ja päättää lähteä nopeasti tämän perään ennen kuin tälle tapahtuu jotain. Sally Jonesin päästessä hautausmaalle hän näkee, miten komisario Garretta ampuu Alphonse Morron.
Blominmäen jätevedenpuhdistamo
Puhdistettavat jätevedet kerätään ensin Suomenojan vanhalle jätevedenpuhdistuslaitokselle, mistä ne kulkevat putkistoa pitkin kahdeksan kilometrin matkan Kehä III:n luoteispuolelle Blominmäkeen puhdistusta varten. Puhdistuksen jälkeen vedet kulkevat purkutunnelissa omalla painollaan takaisin Suomenojalle ja sieltä putkistoa pitkin 15 kilometrin päähän Suomenlahdelle. Edestakainen vesien kuljettaminen johtuu siitä, että puhdistamon rakentamisen yhteydessä ei lähdetä uusimaan vanhaa viemäriverkostoa, sillä se tulisi erittäin kalliiksi. Toisaalta lähemmäksikään Suomenojaa jätevedenpuhdistusta ei ole voitu suunnitella, sillä lähempänä olleet vaihtoehdot ovat herättäneet paikallisten asukkaiden keskuudessa liian suurta vastarintaa.
A. B. C. Sibthorpe
Sibthorpe syntyi tuntemattomassa paikassa Beninin alueella ja joutui kaapatuksi ja orjuutetuksi. Päästessään vapautetuksi siirtomaa-aikaiseen Sierra Leoneen hän pysyi maassa koko loppuelämänsä. Sibthorpesta tuli opettaja ja hän opetti Sierra Leonen pääkaupungin Freetownin ympärillä sijaitsevissa kylissä.
Isokudu
Levinneisyys ja ravinto
Isokudun elinalue on Eritrean ja Tansanian välissä ja lisäksi niitä elää Sambiassa, Etelä-Afrikassa ja Angolassa. Pieni määrä niitä on viety myös New Mexicoon. Elinalue koostuu tihestä akaasia-pensaikosta, kivisistä kukkuloista, kuivista joenuomista ja ympäristöistä, joissa on riittävä vesimäärä. Isokudut liikkuvat joskus pelloilla mutta välttävät normaalisti avoimia alueita jossa ne joutuvat saalistajiensa helpoiksi kohteiksi. Ruokavalio koostuu lehdistä, ruohosta ja joskus mukuloista, juurista sekä hedelmistä.
Abba (albumi)
Kappaleet
A-puoli B-puoli
Kaarlo Kramsu
Kaarlo Robert Kramsu (22. joulukuuta 1855 Oulu – 28. elokuuta 1895 Kuopio) oli suomalainen runoilija ja toimittaja.
Alister Hardy
Hardy toimi eläintieteilijänä RRS Discoveryn tutkimus­matkalla eteläisillä napa­seuduilla vuosina 1925–1927. Matkalla hän keksi jatkuvan planktonilmaisimen, jonka avulla mikä tahansa laiva voi tavallisella matkalla koota näytteitä planktonista.
Eläintiede
Hardy toimi Hullin yliopiston ensimmäisenä eläintieteen professorina vuosina 1928–1942. Vuonna 1942 hänet nimitettiin luonnonhistorian professoriksi Aberdeenin yliopistoon, jossa hän toimi vuoteen 1946 saakka, jolloin hänestä tuli Oxfordin yliopiston eläintieteen Linacre-professori ja Merton Collegen jäsen, missä tehtävässä hän toimi vuoteen 1961. Vuodesta 1940 lähtien Hardy oli Royal Societyn jäsen. Hänet lyötiin ritariksi vuonna 1957.